Дзея заўсёды пачынаецца раніцай. Спачатку вяскоўцы збіраюцца ля прыдарожнага крыжа. Першымі да яго, як правіла, падцягваюцца старажылы. Затым людзі маладзейшыя: справа ў тым, што абрад — частка гісторыі кожнай папшыцкай сям’і, таму для многіх нашчадкаў дзень “Зялёных свёнтак” — добрая падстава пабываць у родзічаў. Апошнім часам падключаюцца не толькі жыхары суседніх вёсак, дзе абаснаваліся выхадцы з Папшычаў, але і з розных гарадоў, нават са сталіцы.